ନାରାୟଣ ରଥ

ନାରାୟଣ ରଥ (ଜନ୍ମ: ୩ ଜୁଲାଇ ୧୯୩୧) ଜଣେ ଭାରତୀୟ ଓଡ଼ିଆ-ଭାଷୀ ସଂସ୍କୃତ କବି । ସେ ୧୯୯୧ ମସିହାରେ ସେ ନିଜ ସଂସ୍କୃତ କାବ୍ୟଗ୍ରନ୍ଥ ଅଭିନବ କବିତାବଳିଃ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।http://odishasahityaakademi.org/English/sahitya-award6.php

 ସଂକ୍ଷିପ୍ତ ଜୀବନୀ 
ନାରାୟଣ ପୁରୀ ଜିଲ୍ଲାର ଷୋଳ ଶାସନ ପରମ୍ପରାର ବୀରନରସିଂହପୁର ଶାସନରେ ଜନ୍ମଗ୍ରହଣ କରିଥିଲେ । ସେ ସାମନ୍ତ ଚନ୍ଦ୍ରଶେଖର ମହାବିଦ୍ୟାଳୟରୁ ସ୍ନାତକ ଲାଭକରିଥିଲେ । ତା'ପରେ ପୁରୀ ଡିଏଜି କାର୍ଯାଳୟରେ କାର୍ଯ୍ୟ କରି ୧୯୮୯ରେ ଅବସର ନେଲେ । ସେ ବିଦ୍ୟାଳୟରରୁ ସଂସ୍କୃତ ଶିକ୍ଷାଲାଭ ନ କରି ଘରୁ ଶିଖିଥିଲେ । ୧୯୯୧ରେ ତାଙ୍କ ସଂସ୍କୃତ ଭାଷା ସାହିତ୍ୟରେ ପଟୁତା ପାଇଁ ପୁରୀ ରିକ୍ରିଏସନ୍ କ୍ଲବ୍ ପକ୍ଷରୁ ତାଙ୍କୁ କବିସୁଧାକର ଉପାଧି ପ୍ରଦାନ କରାଯାଇଥିଲା । ସେ ସଂସ୍କୃତ କାବ୍ୟ, ନାଟକ ଓ ଗଦ୍ୟ ସମ୍ବନ୍ଧୀୟ ୩୦ଖଣ୍ଡ ଗ୍ରନ୍ଥ ରଚନା କରିଥିଲେ ।

 ରଚନାବଳୀ 
 କାବ୍ୟ-କବିତା 
 କାବ୍ୟ କବିତା ମଞ୍ଜରୀ
 ଅବସର ବିଳାସମ୍
 ନାଟକ 
 ଭଗବାନ ବାଦରାୟଣଃ
 ନିଷ୍ଠୁର ମାରୀଚ
 ରତ୍ନାକର ବାଲ୍ମୀକୀୟମ୍
 ମହାତ୍ମା ତ୍ରୈଲଙ୍ଗସ୍ୱାମୀ
 ଶ୍ରୀ ଶଙ୍କରାଚାର୍ଯ୍ୟ

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଅଭିନବ କବିତାବଳିଃ ପାଇଁ) - ୧୯୯୧
 ପୁରୀ ରିକ୍ରିଏସନ୍ କ୍ଲବ୍ ପକ୍ଷରୁ କବିସୁଧାକର ଉପାଧି - ୧୯୯୧ 

 ଆଧାର 

ଶ୍ରେଣୀ:୧୯୩୧ ଜନ୍ମ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ପୁରୀ ଜିଲ୍ଲାର ଲୋକ